Shomahmud Shorasulov

Shomahmud Shorasulov (3-oktyabr 1969-yil, Toshkent shahri, OʻzSSR) — oʻzbekistonlik aktyor, dublyaj ustasi.
Hayoti
Shomahmud Shorasulov 1969-yil 3-oktyabrda Toshkent shahrida tugʻilgan. Shahardagi 165-maktabda tahsil olgan. 1991—1986-yillarda Abdulla Qodiriy nomidagi Toshkent davlat madaniyat institutida tahsil olgan.

 Faoliyati 
Oʻzbek tiliga Davlat tili maqomi berilgach, televideniyeda kinomahsulotlarni faqat oʻzbek tilida efirga uzatish zarur boʻlgan va ana shu munosabat bilan Shomahmud Shorasulov bolalar va oʻsmirlar uchun eshittirishlar muharririyatiga taklif qilingan. U yerda professional aktyorlar bilan birga multiplikatsion, ilmiy ommabop va badiiy filmlarga ovoz berib tajriba orttirgan. Aktyor sifatida esa „Sardor“ serialida Ismoil obrazini gavdalantirgan.
 Dublyajdagi faoliyati 
Dastlabki yillarda dublyaj jarayonini avvaldan yozib olishga vaqt va sharoit boʻlmagani sababli dublyaj ishlari jonli efirda amalga oshirilgan. Radioda Akbarali Ochilov, televideniyeda Niziya Lyumanova kabilar ustozlik qilgan. Shomahmud Shorasulov dublyaj sohasiga ham salmoqli hissa qoʻshgan. Jumladan, Koreyaning “Yoz ifori”, “Saroy javohiri”, Hindistonning “Ikki taqdir”, „Mahabhorat“, Turkiyaning “Oila rishtalari”, Dostoyevskiy asarlari asosida Rossiya kinoijodkorlari tomonidan ishlangan “Telba”, “Jinoyat va jazo”, “O‘smir”, BBC buyurtmasi asosida suratga olingan “Urush va tinchlik”  kabi seriallarni ovozlashtirgan. Bundan tashqari, Rossiyaning “Jamila”, “Vanya tog‘a”, Gruziyaning “Tazarru”, “Iltijo”, “Orzu daraxti”, Eronning “Yomg‘ir”, “Samoviy yog‘du”, “Tilla baliqcha”, “Chumchuqlar qo‘shig‘i”, Turkiyaning “Yovvoyi nok”, Hindistonning „Salom shodlik, salom gʻam“, “Apu trillogiyasi”, “Qo‘rqoq”, “Qizil qalampir”, Italiyaning “Qizil sahro”, “Yo‘l”, Yaponiyaning “Qumlikdagi ayol”, “Rasyomon” kabi badiiy filmlarning ovozlashtirish jarayoniga rejissorlik qilgan hamda ovoz bergan.

Shu bilan birga audiokitoblar loyihasida ishtirok etib, oʻzbek xalq ertaklari, „Alpomish“ dostoni, „Shum bola“ asarini ovozlashtirishda ishtirok etgan.

 Manbalar 

 Havolalar 
 Shomahmud Shorasulov Isroilda ofitsiantlik qilgani, 'Sardor' serialidan qaychilab tashlangani haqda
 Киноларга ОВОЗ берувчилар барча сураган ВИДЕО
 Iguro Obanaini o'zbekcha gapirtirgan - Shomahmud Shorasulov #anime #dublyajuz
 Dublaj Ustasi Shomahmud Shorasulov sohir ovoz sohibi
 Elchi. Umar Sayfiddin hikoyasi. Jahongir Nahanov tarjimasi. Shomahmud Shorasulov o‘qigan.
 Шомахмуд Шорасулов Биографияси Аёли фарзандлари оиласи уйи хаёти ёшлиги

Turkum:Oʻzbekistonlik erkak aktyorlar
Turkum:Dublyaj ustalari
Turkum:Oʻzbekistonlik dublyaj ustalari